als_Latn dik_Latn ron_Latn
Ish-presidenti Alfred Moisiu ka thënë se një nga momentet më të vështira të tij në drejtimin e shtetit ka qenë ai pas zgjedhjeve të vitit 2005.
Gjatë një rrëfimi në emisionin Oktapod në Vizion Plus, ish-kreu i shtetit deklaroi se pas humbjes së zgjedhjeve, kryeministri në detyrë Fatos Nano, u zhduk, citon lajmifundit.al. Ishte koha kur Nano në fakt dha dorëheqjen nga drejtimi i PS dhe praktikisht edhe nga skena politike në vend për shkak të humbjes së zgjedhjeve.
“Ishte një periudhë e gjatë, një muaj e gjysmë, duhej kujdesur për vendin sepse kryeministri në atë kohë u zhduk, nuk e gjenim, nuk e denim ku është, kishte mbyllur edhe telefonin, sic duket ishte mërzitur”, tha Moisiu.
Ai bëri me dije se pas këtyre tentativave të dështuara për tu lidhur me Nanon, kishte kontaktuar me Gramoz Rucin, i cili i kishte konfirmuar se nuk e dinte ku ndodhej Nano.
“Po mirë i thashë, caktoni një njeri të kujdeset për punën dhe të mbajë kontakt”, vazhdoi rrëfimin e tij Alfred Moisiu.
Ai vuri në dukje se kishte mbajtur raporte direkte me drejtuesit e policisë për të ruajtur rendin dhe me Ministrin e Financave në detyrë derisa ndodhi trancizioni i pushtetit në shtator 2005.
Moisiu tregoi edhe momentin e propozimit te emrit te tij per president. “Isha ne nje gezim familjar kur me telefonoi Fatmir Mediu dhe me pyeti “ku je”. Tha se donte te me takonte urgjentisht dhe une shkova atje ku me tha. Gjeta aty Sali Berishen, Fatos Nanon dhe Gramoz Rucin. Me thane se mendonin emrin tim per president. Nuk pata emocione pasi eksperienca dhe mosha bejne te veten. U shpreha falenderimin tim dhe i urova per faktin se ishin takuar se bashku. Kur dola nga takimi me ta jashte prisnin disa gazetare qe ishin vene ne dijeni se kisha pranuar propozimin per te qene president”, tha Moisiu.
als_Latn als_Latn als_Latn als_Latn als_Latn als_Latn als_Latn